**Analiza anket za prebivalce**

Anketiranje med lokalnim prebivalstvom je bilo izvedeno na terenu, občani so bili obveščeni o anketi preko spleta ([povezava](http://www.turizem-divaca.si/koledar_dogodkov/2017-06-01/2017112816302004/Anketa%20za%20prebivalce%20ob%C4%8Dine%20Diva%C4%8Da/)), čeprav nihče od prebivalcev ankete ni izpolnil in poslal v elektronski obliki.

Skupaj je anketo izpolnilo 65 oseb.

Preko rezultatov anket smo ugotovili, da je na splošno večina prebivalcev zadovoljnih s turizmom v destinaciji. Najbolj so prebivalci zadovoljni s poletnimi meseci, ko se je za zadovoljne deklariralo 66,15% prebivalstva, najmanj pa med zimskimi meseci, ko se je za zadovoljne izrazilo 35,38% vprašanih. Obratno je bilo z nezadovoljstvom, v poletnih mesecih se je za nezadovoljne izrazilo 6,16%, v zimskih pa 33,85%. V oči bode podatek o neopredeljenosti, saj se jih je kar precej izrazilo za neopredeljene, natančneje 36,92%. Ta podatek je verjetno posledica tistega dela prebivalstva, ki ne živi blizu Parka Škocjanske jame in je zato do turizma ne goji nekega odnosa, ali pa morda o njem ne razmišlja preveč.

Pri drugem vprašanju o vplivu turizma na značilnosti in lokalno identiteto, kulturo in dediščino destinacije, sta odgovora pomaga pri ohranjanju in nima vpliva bila izenačena (33,85%). Nekoliko presenetljivo velik delež za odgovor nima vpliva, ampak verjetno je tej oceni botroval isti razlog kot zgoraj pri deležu neopredeljenih. Veliko ljudi nima stika z turizmom v občini in zato o njem ne razmišlja. 24,62% ljudi je ocenilo, da turizem pomaga pri izboljšanju identitete, 7,69% pa da škoduje identiteti destinacije.

Večina anketirancev (35,38%) je zadovoljnih z vključevanjem vpliva prebivalcev pri načrtovanju in razvoju turizma, veliko (33,85%) jih je o tem neopredeljena, 30,77% se jih pa s tem ne strinja. 64,62% skupno se jih strinja s tem, da ima od turizma lokalna skupnost korist, 27,69% o tem ni opredeljenih in skupno 7,7% se jih s tem ne strinja. Pri petem vprašanju, se jih je večina strinjala s trditvijo in sicer 43,08%, 33,85% se jih ni opredelilo, skupno 23,07% pa se jih s trditvijo ni strinjalo. Zanimivi rezultati so se izkazali pri zadnjem vprašanju, saj je največ ljudi menilo, da turizem nima vpliva na kakovost življenja v destinaciji (33,85%), zelo blizu je bil odgovor, da pomaga pri izboljševanju (32,31%), prebivalci so si zelo neenotni v tem pogledu. 21,54% se jih je izrazilo, da pomaga pri ohranjanju kakovosti življenja, precejšen delež pa je dobil tudi odgovor, da škoduje, kar 12,31%.